2017. gada 3. maijā Noteikumi Nr. 236

Rīgā (prot. Nr. 22  25 .§)

**Grozījumi Ministru kabineta 2016. gada 25. oktobra noteikumos Nr. 688 "Eiropas Savienības ārkārtas pielāgošanas atbalsta piešķiršanas kārtība piena ražotājiem"**

Izdoti saskaņā ar

Lauksaimniecības un lauku attīstības

likuma 5. panta ceturto daļu

Izdarīt Ministru kabineta 2016. gada 25. oktobra noteikumos Nr. 688 "Eiropas Savienības ārkārtas pielāgošanas atbalsta piešķiršanas kārtība piena ražotājiem" (Latvijas Vēstnesis, 2016, 210. nr.) šādus grozījumus:

1. Papildināt nosaukumu aiz vārdiem "Eiropas Savienības" ar vārdiem "un valsts".

2.Papildināt 1. punktu aiz vārdiem "Eiropas Savienības" ar vārdiem "un valsts".

3. Papildināt noteikumus ar 2.1 punktu šādā redakcijā:

"2.1 Valsts ārkārtas pielāgošanas atbalsta finansējums ir 7 000 000 *euro*."

4. Izteikt 3.3. apakšpunktu šādā redakcijā:

"3.3. kam ir reģistrētas slaucamas govis atbilstoši normatīvajiem aktiem par lauksaimniecības un akvakultūras dzīvnieku, to ganāmpulku un novietņu reģistrēšanu, kā arī lauksaimniecības dzīvnieku apzīmēšanu:

3.3.1. Eiropas Savienības ārkārtas pielāgošanas atbalsta saņemšanai – pēc stāvokļa 2016. gada 1. septembrī;

3.3.2. valsts ārkārtas pielāgošanas atbalsta saņemšanai – pēc stāvokļa 2017. gada 1. februārī."

5. Aizstāt 11. punktā vārdus "Latvijai noteiktā summa" ar vārdiem un skaitli "Latvijai noteiktā summa Eiropas Savienības ārkārtas pielāgošanas atbalsta likmes aprēķināšanai vai šo noteikumu 2.1 punktā noteiktā summa valsts ārkārtas pielāgošanas atbalsta likmes aprēķināšanai".

6. Izteikt 13. punktu šādā redakcijā:

"13. Dienests atbalstu izmaksā regulas Nr. 2016/1613 1. panta 1. punkta piektajā daļā un 2. panta otrajā daļā noteiktajā termiņā."

7. Papildināt noteikumus ar 16. punktu šādā redakcijā:

"16. Lauksaimniecības datu centrs informāciju par reģistrēto slaucamo govju skaitu pēc stāvokļa 2017. gada 1. februārī Lauku atbalsta dienestā iesniedz līdz 2017. gada 12. maijam."

Ministru prezidents Māris Kučinskis

Zemkopības ministrs Jānis Dūklavs